සෞඛ්‍ය අමාත්‍යාංශයේ පැවැති මාධ්‍ය හමුවක් අමතමින් සෞඛ්‍ය ඇමැති මෛත්‍රීපාල සිරිසේන මහතා මේ බව ඊයේ (03 දා) අනාවරණය කෙළේය.ශ්‍රී ලංකාවෙන් ලාදුරු රෝගය තුරන් කිරීමේ වැඩසටහනක් ක්‍රියාත්මක කිරීම සඳහා ලෝක සෞඛ්‍ය සංවිධානයේ ලාදුරු රෝග මර්දනය පිළිබඳ මිත්‍රත්ව තානාපතිවරයා වන ජපානයේ නිපොන් පදනමේ සභාපති යෝහි සසකාවා මහතා සමඟ අමාත්‍යාංශයේ දී ඊයේ (03 දා) කළ සාකච්ඡාවකදී ඇමැතිවරයා මේ පිළිබඳවද සාකච්ඡා කර තිබේ.මෙරටට පැමිණි යෝහි සසකාවා මහතා හැඳල ලාදුරු රෝහල නිරීක්ෂණය කිරීමේ චාරිකාවකද ඊයේ (03 දා) යෙදිණි.1995 වසරේදී මෙරටින් ලාදුරු රෝගය තුරන් කිරීම සඳහා වැඩසටහන් අරඹා තිබුණද, මේ වනවිටත් වසරකට ලාදුරු රෝගීන් 2000 ක් පමණ වාර්තා වන්නේ යැයි සෞඛ්‍ය ඇමැතිවරයා පැවැසුවේය.ලාදුරු තුරන් කිරීම සඳහා වැඩසටහන් ආරම්භ කිරීමේදී ආසියානු රටවලින් ශ්‍රී ලංකාවට ප්‍රථම ස්ථානය ලැබෙන බව ද ඇමැතිවරයා කීය.ලාදුරු රෝග මර්දනයට ජපානයේ නියෝන් පදනමේ සහාය මෙරටට ලබාදෙන අතර මේ සඳහා සෞඛ්‍ය අමාත්‍යාංශයේ පැවැති සාකච්ඡාවට ලෝක සෞඛ්‍ය සංවිධානයේ මෙරට නේවාසික නියෝජිත වෛද්‍ය ෆිර්දෝසි රූස්ටම් මහතා, සෞඛ්‍ය අමාත්‍යාංශයේ ලේකම් විශේෂඥ වෛද්‍ය රවීන්ද්‍ර රුබේරු, සෞඛ්‍ය සේවා අධ්‍යක්ෂ ජනරාල් වෛද්‍ය අජිත් මෙන්ඩිස් යන මහත්වරුද සහභාගි වූහ.